Rino Serra/Garcia Lorca/019


CANSON NEUVE 
A dis la sèira:”L’hai sej d’ombra!”
A dis la lun-a:”Mi i l’hai sèj dë stèile”.
L’adoss cristalin-a a ciama làver
E ch’a sospira ‘l vent.

L’hai sèj ëd përfum e ‘d rijade,
Sèj ëd canson neuve
Sensa lun-a né liri
E sensa j’amor mòrt.

Na canson ëd la matin ch’a frison-a
Ant j’eve meusie
Ëd l’avnì. E ch’ampinissa dë speranse
Soe onde e soe pàute.

Un canté luminos e arposà
Pien ëd pensé,
Vèrgin d’angosse e tristësse
E vèrgin ëd seugn.

Un canté sensa carn lirica ch’ampinissa
Ëd rijade ‘l silensi
(Na vòla ‘d colombe bòrgne
Campà al misteri).

Un canté ch’a vada a l’ànima dle còse
E a l’ànima dij vent
E ch’arpòsa ‘nt la fin ant l’argiojissansa
Dël cheur etern.

Vega de Zujaira, agost 1920

Rino Serra
 Poesìa
Leteratura piemontèisa
Garcia Lorca